شەفەق نیوز/ عەلی
حەمە ساڵح ئەندام پەرلەمان کوردستان، ئمڕوو پەنجشەممە، وت: تورکیا دارسانەیل ناوچەی
بادينان ماڵێد، ک هەڕەشەی ژینگەیی گەورەیگ دروس کەێد.
حەمە
ساڵ لە وتاریگ وە ڤیدیۆ لەبان سۆشیال میدیا وت: دارە تەمەن درویژەیل لەناو سنوور ناوچەی
بادینان بڕیەن و ئەرا تورکیا کلیان کریەن، و دەیان لە دارسانەیل وە تەواوی بوینە زەوی،
و یەیش هەڕشەی ژینگەیی گەورەیگ دروس کەێد.
وتیش:
یەکیگ لە ئاژانسەیل بڵاو کرد ک دارەیل هەرێم کوردستان بڕیەن و ئەرا تورکیا کلکریەن،
تا لە دروسکردن ناوماڵە وزوخاڵ وەکاریان بارێد.
وەی
دویاییە، ریخریاگ (CPG)
لق هەرێم کوردستان عراق راگەیان ک تورکیا دارەیل بڕێد تا سوود لە بەشیگیان بگرێد لە
بیناکردن ریوبان، و ئەو بەشەگەی ئەرا سەربازگەیلی بەێد، و بەشیگیش ئەرا وڵاتەگەی کل
کەێد.
لەی
باوەتە، ئاژانس "ميزوبوتاميا" لە زوان سەرچەوەیلیگ وت: بەشیگ لە دار دارسانەیل
هەرێم کوردستان لە دروسکردن ناوماڵە لە تورکیا وەکاری تیەرن، و ئەو بەشەگە لە دروسکردن
زوخاڵ.
ریخریایلیگ
پەیوەندیدار لە چین ژینگە، لەناوڕاس ساڵ ٢٠٢١ راگەیانن ک سوپای تورکیا نزیکەی ١٠٠٠
دۆنم لە زەویەیل سرووشتی ویران کرد لەو پەلامارەیلە ک لەناوچەیل سنووری لە هەرێم
کوردستان جیوەجییان کەێد، هەمیش زەرەدەیل گەورەیگ رەسانە ئاژەڵەیل.
جی باس
ک حکومەت هەرێم کوردستان لە وەخت خوەی وەبان زوان جوتیار عادل قسەکەری باس بیزاری لە
سیمای بڕین دارەیل لەناوچەیل سنووری کرد، 
و داوای وسیان ئی رەفتارە کرد ک زەرەد وە سرووشت و ژینگەی کوردستان رەسنێد.
